b'\n_START_ARTICLE_\nGa\xc5\xa1per\n_START_SECTION_\nIzvor imena\n_START_PARAGRAPH_\nIme Ga\xc5\xa1per izhaja iz latinskih oblik imena Caspar, Gaspar ali Casparus, Gasparus, ki jih preko aramejskega ghizbar v  pomenu \xc2\xbbzakladnik\xc2\xab\xc2\xa0razlagajo iz perzijske besede gaz-bar v pomenu \xc2\xbbki nosi zaklad\xc2\xab\xc2\xa0\n_START_SECTION_\nRazli\xc4\x8dice imena\n_START_PARAGRAPH_\nGa\xc5\xa1par, Ga\xc5\xa1pa, Ga\xc5\xa1pe, Ga\xc5\xa1po\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Ga\xc5\xa1per: 4.577. Med vsemi mo\xc5\xa1kimi imeni pa je ime Ga\xc5\xa1per po pogostosti uporabe uvr\xc5\xa1\xc4\x8deno na 58. mesto.\n_START_SECTION_\nOsebni praznik\n_START_PARAGRAPH_\nPoeni od svetopisemskih legend je Ga\xc5\xa1per prvi izmed svetih treh kraljev. V koledarju je ime Ga\xc5\xa1per zapisano 6. januarja.\n_START_SECTION_\nPriimki nastali iz imena\n_START_PARAGRAPH_\nIz imena Ga\xc5\xa1per so pri nas nastali naslednji priimki: Ga\xc5\xa1par, Ga\xc5\xa1per, Ga\xc5\xa1pari\xc4\x8d, Ga\xc5\xa1parin, Ga\xc5\xa1per\xc5\xa1i\xc4\x8d, Ga\xc5\xa1peri\xc4\x8d, Ga\xc5\xa1perin, Ga\xc5\xa1perlin, Kaspar, Kasparec, Kasper, Kap\xc5\xa1\n_START_SECTION_\nZanimivost\n_START_PARAGRAPH_\nV zvezi z imenom Ga\xc5\xa1per je pri nas ve\xc4\x8d besed in izrazov. Tako je npr. g\xc3\xa1\xc5\xa1per\xc4\x8dek, bolj redko g\xc3\xa1\xc5\xa1per, naziv za \xc2\xbbmajhna \xc5\xbeelezna pe\xc4\x8d\xc2\xab\xc2\xa0.'